

**Projektu uzraudzības komisijas sēdes protokols**

Ādažu novadā, 2025. gada 27. janvārī  Nr. ĀNP/1-7-5/25/4

**Sēdi vada:** Komisijas priekšsēdētājs: G.Porietis

**Piedalās:** Komisijas locekļi: K.Miķelsone, G.Miglāns, S.Mūze, E.Kāpa, L.Bernāns, I.Pērkone

**Nepiedalās:** V.Bulāns

**Uzaicināti:** A.Vinogrādova, I.Vanka-Krilovska, J.Galakrodznieks, A.Podiņš, I.Plikgalve

**Protokolē:** I.Krūzmane

**Sēde notiek:** attālināti, *MS TEAMS* vidē

**Sēde sākās:** sākās plkst. 13.20 un tika slēgta plkst.15.40

DARBA KĀRTĪBA

1. Par projekta “Šķiroto atkritumu savākšanas laukums Laivu ielā 12, Carnikavā” līdzfinansējumu.
2. Par problēmsituāciju raksturojumu ar Plūdu projekta skarto NĪ īpašniekiem.
3. Par Plūdu projekta iesnieguma iesniegšanas procesa gaitu CFLA.
4. Par mājokļa pielāgošanu.
5. Par Carnikavas novadpētniecības centra Saimes mājas ekspozīcijas atjaunošanas projektu.
6. Par KF projektu 2.3.1.2. par Multimodālu sabiedrisko transporta tīklu.

SANĀKSMES GAITA

|  |
| --- |
| **1.** **Par projekta “Šķiroto atkritumu savākšanas laukums Laivu ielā 12, Carnikavā” līdzfinansējumu** |

(A.Vinogrādova)

A.VINOGRĀDOVA iepazīstina ar VARAM atbildi, ka pašvaldības līdzfinansējums var būt no tādiem resursiem, par kuriem nav saņemts nekāds komercdarbības atbalsts. Dabas resursu nodokļa ieņēmumi Komercdarbības atbalsta kontroles likuma izpratnē ir publiskie finanšu resursi, kuri nav brīvi no komercdarbības atbalsta un kurus nevar izmantot MK noteikumu Nr. 602 attiecināmo izmaksu līdzfinansēšanai. Ierosina grozīt domes attiecīgo lēmumu, paredzot, ka pašvaldības finansējums 45 % apmērā un projekta priekšfinansējums tiks segti no pašvaldības līdzekļiem.

KOMISIJA NOLEMJ: **Pieņemt informāciju zināšanai.**

|  |
| --- |
| **2. Par problēmsituāciju raksturojumu ar Plūdu projekta skarto NĪ īpašniekiem**  |

(I.Vanka-Krilovska)

I.VANKA-KRILOVSKA informē par problēmsituācijām ar aizsargdambja būves skarto zemju īpašniekiem, izskatot skarto īpašnieku atšķirīgās situācijas, precizējot ar komisiju iespējamos risinājumus turpmākai projekta virzībai.

K. MIĶELSONE rosina neskaidros jautājumus precizēt būvvaldē un VARAM pēc piekritības, lai turpinātu projekta virzību. Aicina precizēt projektu attiecināmo izmaksu elementus.

E.KĀPA precizē kārtu izmaksas, to realizēšanas termiņus un pašvaldības aizņēmumu iespējas.

I.VANKA-KRILOVSKA ierosina sagatavot informatīvu materiālu un sasaukt darba grupas tikšanos reizi divās nedēļās projekta ātrākai virzībai.

KOMISIJA NOLEMJ: **Pieņemt informāciju zināšanai.**

|  |
| --- |
| **3.** **Par Plūdu projekta iesnieguma iesniegšanas procesa gaitu CFLA** |

(I.Vanka-Krilovska)

I.VANKA- KRILOVSKA informē par VARAM atbildi par projekta iesniegumā iekļaujamiem nosacījumiem uz projekta iesniegšanas brīdi CFLA un uz projekta noslēgšanas brīdi. Informē par iespējamiem riskiem. Plūdu projekts ir gatavs sniegšanai CFLA. Iepazīstina ar galvenajiem secinājumiem no tautsaimniecības analīzes nodevuma. Informē par projekta termiņiem.

L.BALODE iepazīstina ar hidrauliskā modeļa nodevuma secinājumiem.

K.MIĶELSONE vērš uzmanību, ka teritorija ir iekļauta Nacionālā plāna plūdu risku novēršanā, aicina projekta grupai izskatīt šī statusa priekšrocības un pienākumus.

KOMISIJA NOLEMJ: **Pieņemt informāciju zināšanai.**

|  |
| --- |
| **4.** **Par mājokļa pielāgošanu** |

(A.Podiņš)

A.PODIŅŠ informē, ka būvdarbi, kas tika paredzēti 2024. gada 6. novembrī līgumā par telpu vienkāršotu atjaunošanu un invalīdu pacēlāja uzstādīšanu privātpersonai piederošā ēkā Ziedu ielā 31, Carnikavā, nav uzsākti, par ko būvnieks uzņemas savu vainu. Līguma termiņa beigas ir 2025.gada 4. februāris. Darbus būvnieks būtu gatavs uzsākt, bet kā līguma neizpildes iemeslu min kavējumu ar paskaidrojuma raksta iesniegšanu BIS sistēmā.

KOMISIJA precizē līguma laušanas sekas.

A.VINOGRĀDOVA norāda, ka līguma laušanas gadījumā netiktu izpildītas saistības ir ar CFLA. 2026.gada maijs ir projekta īstenošanas termiņš.

G.PORIETIS norāda, ka līguma izpildei attiecībā uz būvnieku nepieciešams noteikt “sarkanās līnijas”.

KOMISIJA precizē avansa garantijas polises termiņu un iespējas līguma laušanas gadījumā atrast citu būvnieku.

KOMISIJA NOLEMJ: **Pieņemt informāciju zināšanai, uzdot APN sagatavot būvniekam vēstuli ar prasību pagarināt avansa garantijas polisi un brīdināt par līguma laušanu pieprasīto rīcību nepildīšanas gadījumā.**

|  |
| --- |
| **5.** **Par Carnikavas novadpētniecības centra Saimes mājas ekspozīcijas atjaunošanas projektu** |

(J.Galakrodznieks)

J.GALAKRODZNIEKS informē par iespēju piesaistīt Eiropas Jūrlietu, zvejniecības un akvakultūras fonda (EJZAF) līdzekļus, piedaloties VRG "Jūras Zeme" projektu konkursā, lai atjaunotu Saimes mājas ekspozīcijas pamatni. Iepazīstina ar aktualizētu projekta tāmi.

Maksimālā attiecināmo izmaksu suma ir 20 000 EUR, tāmes kopējā summa sastāda aptuveni 22 700 EUR ar PVN, kur 4000 EUR ir pieejams kā avanss, 14 000 EUR EJZAF finansējums, ko pašvaldība atgūst, noslēdzoties projektam pēc dokumentu iesniegšanas, pašvaldības līdzfinansējuma daļa no CNC 2025. un 2026.gada budžeta 18 700 EUR. Inventāra iegāde tiek plānota pa daļām. Projekta papildus punktu iegūšanai nepieciešams iedzīvotāju padomju atbalsts.

S.MŪZE precizē projekta izmaksas un termiņus.

K.MIĶELSONE aicina APN atsevišķā sanāksmē iepazīstināt vadību ar informāciju, kas tiks prezentēta iedzīvotāju padomēm atbalsta iegūšanai.

KOMISIJA NOLEMJ: **Atbalstīt APN priekšlikumus un sagatavot domes lēmuma projektu izskatīšanai Attīstības komitejā un Finanšu komitejā š.g. februārī.**

|  |
| --- |
| **6.** **Par KF projektu 2.3.1.2. par Multimodālu sabiedrisko transporta tīklu** |

(I.Plikgalve)

I.PLIKGALVE iepazīstina ar projekta mērķi, atbalstāmajām aktivitātēm un rādītājiem, kas jārealizē līdz 2029. gada 31. decembrim, papildinot, ka par katru dzelzceļa staciju var pieteikt vienu projektu.

Iespējamās dzelzceļa stacijas, kas piemērotas projektam ar provizoriskiem scenārijiem:

1. Kalngales stacijas apgaismojuma izbūve un Vanagu ielas pārbūve, provizoriski kopējās izmaksas sastādītu aptuveni 762 800EUR, no tām 15% pašvaldības līdzfinansējums;
2. Garciema stacijas centralizētā UKT tīklu izbūves ietvaros gar Mežciema ielu, uz projektu attiecinot Mežciema ielas seguma 400m garumā pārbūvi. Provizoriski kopējās izmaksas sastādītu aptuveni 868 000 EUR, no tām uz projektu attiecināmās izmaksas 600 000 EUR, 15% pašvaldības līdzfinansējums;
3. Garupes stacijas infrastruktūras uzlabošana - apgaismojuma un ceļa infrastruktūras izbūve, kas būtu realizējama, ja tiktu saņemta zemes īpašnieku piekrišana. Provizoriski kopējās izmaksas sastādītu aptuveni 447 480 EUR, no tām 15% pašvaldības līdzfinansējums;
4. Gaujas stacijas apgaismojuma un ietves/ veloceļa izbūve, kas kopā izmaksātu provizoriski aptuveni 688 100 EUR, no tām 15% pašvaldības līdzfinansējums;
5. Lilastes stacijas apgaismojuma, ietves izbūve līdz plānotajam A1 gājēju tunelim, provizoriski kopējās izmaksas sastādītu aptuveni 366 100 EUR, no tām 15% pašvaldības līdzfinansējums;

Projektu pieteikšanai nepieciešama Izmaksu ieguvumu analīze, kas aptuveni katrai stacijai sastādītu 3500 EUR.

K.MIĶELSONE norāda uz nepieciešamību precizēt programmu minimālo un maksimālo sastāvu, izvērtēt alternatīvas. Aicina precizēt laika grafikus un IIA izmaksas.

I.PLIKGALVE ierosina sagatavot projektus pakāpeniski, prioritārā secībā līdz 31.12.2029.

S.MŪZE norāda uz iespēju projektam nepieciešamo finansējumu plānot no PA “Carnikavas komunālserviss” budžeta ceļu infrastruktūras sadaļas. Ierosina APN sagatavot staciju projektu apkopojumu, norādot izmaksas un iespējamos riskus.

KOMISIJA NOLEMJ: **Konceptuāli atbalstīt dalību projektā un uzdot APN sniegt informatīvu ziņojumu Attīstības komitejai š.g. februārī.**

Komisijas priekšsēdētājs G. Porietis

ŠIS DOKUMENTS IR ELEKTRONISKI PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOGU